জনমভূমি সদৌ অসম ছাত্র সন্থা আৰু ৩০টা জনগোষ্ঠীয় সংগঠনৰ আহবানত আজি চন্দ্রপুৰ আঞ্চলিক ছাত্র সন্থাই চন্দ্রপুৰ হাইস্কুল তিনিআলীত মানৱ-শৃংখল কার্যসূচী ৰূপায়ণ কৰে৷ অংশগ্রহণকাৰীসকলে হাতে হাতে কা নামানো, কা বাতিল কৰক, বিজেপি চৰকাৰ হায় হায় আদি প্লে'কার্ড লৈ কা নামানো ধবনিৰে চন্দ্রপুৰৰ আকাশ-বতাহ কঁপাই তোলে৷ মানৱ-শৃংখল কার্যসূচীত অংশগ্রহণ কৰি সদৌ অসম ছাত্র সন্থাৰ কার্যনির্বাহক টুটুমণি কলিতাই কয় যে অসমৰ ৰাইজ আৰু আছুৰ আন্দোলনৰ অর্থ আছে, শক্তি আছে৷ অসমত স্থায়ী শান্তি আনিবৰ বাবে কা বাতিলৰ বাদে অন্য কোনো উপায় নাই৷ চৰকাৰে কা বাতিল কৰক আৰু অসমত স্থায়ী শান্তি অনাৰ ব্যৱস্থা কৰক৷ অন্যথা চৰকাৰে ৰাইজৰ আদালতত নিস্তাৰ নাপাব৷ মানৱ-শৃংখলত শতাধিক লোকে অংশগ্রহণ কৰে৷
চন্দ্রপুৰত কা-বাতিলৰ দাবীত মানৱ-শৃংখল